stanford-oval/wikipedia huggingface dataset:
สุขวิชชาญ มุสิกุล

| สุขวิชชาญ มุสิกุลป> ช., ป.ม. |
| --- | --- |

สมาชิกสภาผู้แทนราษฎรจังหวัดกำแพงเพชร
ดำรงตำแหน่ง 23 ธันวาคม พ.ศ. 2550 – 10 พฤษภาคม พ.ศ. 2554
 
ข้อมูลส่วนบุคคล
เกิด: 19 พฤษภาคม พ.ศ. 2509 (58 ปี)
พรรคการเมือง: ประชาธิปัตย์ (2550–2565)   รวมไทยสร้างชาติ (2565–ปัจจุบัน)
คู่สมรส: ปฐมาภรณ์ มุสิกุล

สุขวิชชาญ มุสิกุล (เกิด 19 พฤษภาคม พ.ศ. 2509 ) อดีตสมาชิกสภาผู้แทนราษฎรจังหวัดกำแพงเพชร สังกัดพรรคประชาธิปัตย์ ปัจจุบันสังกัดพรรครวมไทยสร้างชาติ
ประวัติ

สุขวิชชาญ มุสิกุล เกิดเมื่อวันที่ 19 พฤษภาคม พ.ศ. 2509 เป็นบุตรของนายปรีชา มุสิกุล อดีตรัฐมนตรี และนางอารมณ์ มุสิกุล มีพี่น้อง 3 คน สำเร็จการศึกษา Master Degree สาขาเศรษฐศาสตร์ University of Denver ประเทศสหรัฐอเมริกา และ Bachelor of Arts สาขา International Relation The University of Minnesota ประเทศสหรัฐอเมริกา สมรสกับนางปฐมาภรณ์ มีบุตร 2 คน
งานการเมือง

อดีตมีอาชีพด้านนายหน้าประกันภัยรีอินชัวรันส์ (Reinsurance) ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2548 สังกัดพรรคประชาธิปัตย์ แต่ไม่ได้รับการเลือกตั้ง ต่อมา พ.ศ. 2550 ลงเลือกตั้งอีกครั้ง และได้รับเลือกเป็นสมัยแรกยกทีม ร่วมกับ นายปรีชา มุสิกุล (บิดา) และนายสำราญ ศรีแปงวงค์ ในการเลือกตั้งครั้งถัดมาปี พ.ศ. 2554 พ่ายให้กับนายไผ่ ลิกค์ จากพรรคเพื่อไทย
เขาลงสมัครรับเลือกตั้งในพื้นที่จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง
งานการเมือง > สมาชิกสภาผู้แทนราษฎร

สุขวิชชาญ มุสิกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกำแพงเพชร สังกัดพรรคประชาธิปัตย์
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

นายสุขวิชชาญ มุสิกุล[ลิงก์เสีย], เว็บไซต์รัฐสภาไทย
บัญชีแสดงรายการทรัพย์สินและหนี้สินของนายสุขวิชชาญ มุสิกุล[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายสุขวิชชาญ มุสิกุล), ศูนย์ข้อมูลนักการเมืองไทย
พงศ์เวช เวชชาชีวะ

| พงศ์เวช เวชชาชีวะม> ป.ช., ม.ว.ม..ข้อมูลส่วนบุคคล |
| --- | --- |
เกิด: 12 พฤศจิกายน พ.ศ. 2509 (58 ปี) อำเภอนายายอาม จังหวัดจันทบุรี
พรรคการเมือง: ประชาธิปัตย์ (2538–2543, 2550–ปัจจุบัน) ไทยรักไทย (2543–2550)
คู่สมรส: วิสสุตา เวชชาชีวะ

พงศ์เวช เวชชาชีวะ (เกิด 12 พฤศจิกายน พ.ศ. 2509) อดีตสมาชิกสภาผู้แทนราษฎรจังหวัดจันทบุรี สังกัดพรรคประชาธิปัตย์ และเป็นลูกพี่ลูกน้องกับอภิสิทธิ์ เวชชาชีวะ อดีตนายกรัฐมนตรี
ประวัติ

พงศ์เวช เกิดเมื่อวันที่ 12 พฤศจิกายน พ.ศ. 2509 ที่อำเภอนายายอาม จังหวัดจันทบุรี เป็นบุตรนายประภัทรพงศ์ เวชชาชีวะ อดีตรัฐมนตรีช่วยว่าการกระทรวงการคลัง ด้านครอบครัวสมรสกับนางวิสสุตา เวชชาชีวะ
สำเร็จการศึกษาวิทยาศาสตรบัณฑิต สาขาวิชาการเกษตร จากมหาวิทยาลัยราชภัฏรำไพพรรณี และปริญญาโท รัฐประศาสนศาสตรมหาบัณฑิต สาขานโยบายสาธารณะ จากมหาวิทยาลัยบูรพา
การทำงาน

พงศ์เวช เริ่มทำงานการเมืองโดยการเป็นสมาชิกสภาจังหวัด (สจ.) ตั้งแต่ปี พ.ศ. 2538 ต่อมาในปี พ.ศ. 2544 จึงได้เข้าสู่งานการเมืองระดับชาติ ได้รับเลือกตั้งเป็นสมาชิกสภาผู้แทนราษฎร จังหวัดจันทบุรี ในนามพรรคไทยรักไทย ต่อมาในปี พ.ศ. 2550 จึงย้ายมาสังกัดพรรคประชาธิปัตย์ และได้รับเลือกตั้งอีก 2 สมัย
ต่อมาศาลฎีกาแผนกคดีอาญาของผู้ดำรงตำแหน่งทางการเมือง พิพากษาในคดีแจ้งทรัพย์สินเป็นเท็จให้ลงโทษจำคุก 3 เดือน ปรับ 12,000 บาท โทษจำคุกให้รอลงอาญา 1 ปี และห้ามเขาดำรงตำแหน่งทางการเมืองหรือดำรงตำแหน่งใดในพรรคการเมืองเป็นเวลา 5 ปี นับแต่วันที่ 8 ธันวาคม 2556
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
การช่วยเหลือด้านมนุษยธรรมต่อเหตุแผ่นดินไหวในมหาสมุทรอินเดีย พ.ศ. 2547

ยานเบาะอากาศยกพลขึ้นบก (LCAC) ซึ่งเป็นเรือโฮเวอร์คราฟต์จากยูเอสเอส โบนโฮม ริชาร์ด (LHD-6) กำลังส่งเสบียงแก่พลเมืองของเมอูลาโบฮ์ ประเทศอินโดนีเซีย หลังจากเหตุสึนามิในมหาสมุทรอินเดีย พ.ศ. 2547
การช่วยเหลือด้านมนุษยธรรมต่อเหตุแผ่นดินไหวในมหาสมุทรอินเดีย พ.ศ. 2547 ที่มีขนาด 9.3 แมกนิจูด ซึ่งได้รับการกล่าวว่าเป็นหนึ่งในภัยธรรมชาติที่เลวร้ายที่สุดในยุคปัจจุบัน โดยในวันที่ 26 ธันวาคม พ.ศ. 2547 แผ่นดินไหวซึ่งตัดออกจากชายฝั่งตะวันตกเฉียงเหนือของเกาะสุมาตรา ของประเทศอินโดนีเซีย ได้สร้างคลื่นสึนามิที่คร่าชีวิตผู้คนไปตามขอบมหาสมุทรอินเดีย โดยเฉพาะอย่างยิ่งผู้ที่ได้รับผลกระทบคือประเทศอินโดนีเซีย, อินเดีย, ศรีลังกา และไทย มีผู้เสียชีวิตประมาณ 230,000 คน บาดเจ็บอีกหมื่นคน และ 1.7 ล้านคนไร้ที่อยู่อาศัยและพลัดถิ่น
ประเทศและองค์การระดับชาติที่ให้การช่วยเหลือ

ชาวต่างชาติในเอเชีย, รัฐบาล, องค์การด้านมนุษยธรรม และบุคคลทั่วโลกได้เดินทางมาถึง โดยกระตือรือร้นที่จะให้ความช่วยเหลือและสนับสนุนด้านเทคนิค นั่นคือขอบเขตทั่วโลกของภัยพิบัติที่กฎบัตรระหว่างประเทศว่าด้วยอวกาศและภัยพิบัติสำคัญได้รับการเปิดใช้งานอย่างต่อเนื่องโดยสำนักงานคุ้มครองพลเมืองฝรั่งเศส องค์การอวกาศอินเดียอย่างไอเอสอาร์โอ และยูเอ็นอูซาในนามของยูนอปส์ แล้วจึงจัดหาภาพถ่ายดาวเทียมด้านมนุษยธรรมที่หลากหลายไปยังองค์การช่วยเหลือและกู้ภัยต่าง ๆ ในตอนแรกธนาคารโลกได้ประเมินปริมาณความช่วยเหลือที่ต้องการในวงเงิน 5 พันล้านเหรียญสหรัฐ แม้ว่าหลาย ๆ ประเทศจะให้ความช่วยเหลือบรรเทาทุกข์และช่วยเหลือ แต่สหประชาชาติได้วิพากษ์วิจารณ์ทั้งสหรัฐและยุโรปในการจัดหาทรัพยากรที่ไม่เพียงพอ โดยวันที่ 1 มกราคม พ.ศ. 2548 ได้มีการให้คำมั่นสัญญากว่า 1.8 พันล้านเหรียญสหรัฐ (1 พันล้านปอนด์)
หลังจากเกิดภัยพิบัติ ประเทศออสเตรเลีย, อินเดีย, ญี่ปุ่น และสหรัฐ ได้รวมตัวกันเพื่อประสานความพยายามช่วยเหลือเพื่อปรับปรุงความช่วยเหลือทันที อย่างไรก็ตาม ในการประชุมสุดยอดจาการ์ตาเมื่อวันที่ 6 มกราคม พ.ศ. 2548 กลุ่มพันธมิตรได้โอนความรับผิดชอบไปยังสหประชาชาติ
ประเทศและองค์การระดับชาติที่ให้การช่วยเหลือ > บทวิจารณ์การตอบสนองของผู้รับบริจาค

ในระยะแรก ก่อนที่ภัยพิบัติจะชัดเจน ทางประเทศศรีลังกาได้ปฏิเสธข้อเสนอความช่วยเหลือจากประเทศอิสราเอล คัดค้านการรวมทหารอิสราเอล 60 นายในภารกิจ 150 คนซึ่งวางแผนโดยกองทัพบกอิสราเอล ในการจัดตั้งโรงพยาบาลสนาม, รวมถึงคลินิกอายุรศาสตร์และกุมารเวชศาสตร์ ซึ่งโฆษกกองทัพบกอิสราเอลได้รายงานต่อบีบีซี ต่อมา องค์การเพื่อมนุษยธรรมของประเทศอิสราเอลได้ส่งเครื่องบินจัมโบเจ็ตที่บรรทุกเสบียง 18.5 ตันไปยังโคลัมโบ และทีมกู้ภัยและการกู้คืนจากองค์การออร์ทอดอกซ์สุดโต่งของชาวยิวอย่างซาคาได้มาถึงโคลัมโบพร้อมอุปกรณ์ที่ใช้ระบุศพ เช่นเดียวกับถุงบรรจุศพ ส่วนการทุจริต, ระบบราชการ และลัทธิชาตินิยมได้ขัดขวางการตอบสนองด้านมนุษยธรรมในประเทศอินโดนีเซีย
ในประเทศศรีลังกา ณ วันที่ 10 กุมภาพันธ์ มีเพียง 30 เปอร์เซ็นต์เท่านั้นของผู้มีสิทธิ์ได้รับผลกระทบจากสึนามิที่ได้รับความช่วยเหลือใด ๆ และมีข้อกล่าวหาว่าเจ้าหน้าที่ในประเทศให้ความช่วยเหลือเฉพาะผู้สนับสนุนเท่านั้น ซึ่งบางคนไม่ได้ตกเป็นเหยื่อของสึนามิ รัฐบาลศรีลังกาจึงได้จัดตั้ง "หน่วยรับเรื่องร้องเรียนพิเศษ" เพื่อให้ประชาชนสามารถลงบันทึกเรื่องร้องทุกข์ได้
ประเทศและองค์การระดับชาติที่ให้การช่วยเหลือ > รายชื่อผู้บริจาค

ตารางต่อไปนี้เป็นรายการบางส่วนของภาระผูกพันเงินสดจากรัฐบาลต่าง ๆ และองค์กรพัฒนาเอกชน ที่นำมาจาก และแหล่งอื่น ๆ:
ดูเพิ่ม

แผ่นดินไหวในมหาสมุทรอินเดีย พ.ศ. 2547
เฮอริเคนแคทรีนา
แหล่งข้อมูลอื่น

United Nations Office of the Special Envoy for Tsunami Recovery
Forced Migration Review special issue on lessons learned from the humanitarian response
Reuters Tsunami Aidwatch tracking pledged vs. allocated funds
ReliefWeb – FTS for South Asia Earthquake & Tsunami[ลิงก์เสีย] financial tracking tables
BBC News: World helps – but will it forget? 28 December 2004
Aceh's Media Stages Comeback after Tsunami เก็บถาวร 2006-10-02 ที่ เวย์แบ็กแมชชีน – IFEX
Handbags Made By Tsunami Survivors Rebuilding Their Lives One Handbag at a Time
ลูกเรือของเรือรบสหรัฐอับราฮัม ลินคอล์น เตรียมความพร้อมสำหรับการเติมเสบียงทางอากาศโดยเฮลิคอปเตอร์สหรัฐ
การบูร (พรรณไม้)

สำหรับสารเคมี ดูที่ การบูร
| การบูร |
| --- | --- |

การบูร (อบเชยญวน,พรมเส็ง)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Magnoliids
อันดับ:: Laurales
วงศ์:: Lauraceae
สกุล:: Cinnamomum
สปีชีส์:: C.  camphora
ชื่อทวินาม
Cinnamomum camphora (L.) J.Presl.
ลักษณะทางพฤกษศาสตร์

ลำต้น เป็นไม้ยืนขนาดใหญ่ สูงได้ถึง 30 เมตร ทุกส่วนมีกลิ่นหอม โดยเฉพาะที่รากและโคนต้น ทรงพุ่มกว้าง ทึบ ลำต้นมีขนาดเส้นผ่าศูนย์กลางถึง 1.5 เมตร
เปลือกต้น มีสีน้ำตาล ผิวหยาบ เปลือกกิ่งสีเขียว หรือน้ำตาลอ่อน ลำต้นและกิ่งเรียบ ไม่มีขน เนื้อไม้สีน้ำตาลปนแดง
ใบ เป็นใบเดี่ยว ออกเรียงสลับ รูปรี หรือรูปรีแกมรูปไข่ กว้าง 2.5-5.5 เซนติเมตร ยาว 5.5-15 เซนติเมตร ปลายใบเรียวแหลม โคนใบป้านหรือกลม ขอบใบเรียบหรือเป็นคลื่นเล็กน้อย แผ่นใบค่อนข้างเหนียว ด้านบนสีเขียวเข้ม เป็นมัน ด้านล่างสีเขียวอมเทาหรือนวล ไม่มีขน เมื่อขยี้จะมีกลิ่นหอมคล้ายกลิ่นการบูร เส้นใบขึ้นตรงมาจากโคนใบประมาณ 3-8 มิลลิเมตร แล้วแยกออกเป็น 3 เส้น ตรงมุมที่มีเส้นใบแยกออกนั้นมีต่อม 2 ต่อม และตามเส้นกลางใบอาจมีต่อมเกิดขึ้นตรงมุมที่มีเส้นใบแยกออกไป ก้านใบยาว 2-3 เซนติเมตร ไม่มีขน ตาใบมีเกล็ดซ้อนเหลื่อมหุ้มอยู่ เกล็ดชั้นนอกเล็กกว่าเกล็ดชั้นในตามลำดับ
ดอก ลักษณะของดอก เป็นช่อแบบแยกแขนงออกตามเป็นกระจุกบริเวณง่ามใบ ดอกเล็กสีขาวอมเหลืองหรืออมเขียว ก้านดอกสั้นมาก กลีบรวมมี 6 กลีบ เรียงเป็น 2 วง วงละ 3 กลีบ รูปรี ปลายมน ด้านนอกเกลี้ยง ด้านในมีขนละเอียด เกสรเพศผู้มี 9 อัน เรียงเป็น 3 วง วงละ 3 อัน อับเรณูของวงที่ 1 และวงที่ 2 หันหน้าเข้าด้านใน ก้านเกสรมีขน ส่วนอับเรณูของวงที่ 3 หันหน้าออกด้านนอก ก้านเกสรค่อนข้างใหญ่ มีต่อม 2 ต่อมอยู่ใกล้โคนก้าน  ต่อมรูปไข่กว้างและมีก้าน อับเรณูมีช่องเปิด 4 ช่อง เรียงเป็น 2 แถว แถวละ 2 ช่อง มีลิ้นเปิดทั้ง 4 ช่อง เกสรเพศผู้เป็นหมันมี 3 อัน อยู่ด้านในสุด รูปร่างคล้ายหัวลูกศร มีขนแต่ไม่มีต่อม รังไข่รูปไข่ ไม่มีขน ก้านเกสรเพศเมียยาวประมาณ 1 มิลลิเมตร ไม่มีขน ปลายเกสรเพศเมียกลม ใบประดับเรียวยาว ร่วงง่าย มีขนอ่อนนุ่ม ออกดอกราวเดือนมิถุนายนถึงกรกฎาคม
ผล มีลักษณะเป็นรูปไข่ หรือกลม เป็นผลมีเนื้อ ยาว 6-10 มิลลิเมตร มีสีเขียวเข้ม เมื่อสุกเปลี่ยนเป็นสีดำ มีฐานดอกซึ่งเจริญเติบโตขึ้นมาเป็นแป้นรองรับผล มีเมล็ด 1 เมล็ด
การนำไปใช้ประโยชน์

ประโยชน์ทางยา แก้ปวดท้องจุกเสียด ธาตุพิการ ขับลมในลำใส้ แก้ไอ
- สรรพคุณ
ตำรายาไทย เนื้อไม้ นำมากลั่นจะได้ “การบูร” รสร้อนปร่าเมา ใช้ทาถูนวดแก้ปวด แก้เคล็ดบวม ขัดยอก แพลง แก้กระตุก แก้ปวดข้อ แก้ปวดเส้นประสาท แก้รอยผิวหนังแตก แก้พิษแมลงต่อย และโรคผิวหนังเรื้อรัง เป็นยาระงับเชื้ออย่างอ่อน ขับเหงื่อ ขับเสมหะ ขับปัสสาวะ แก้ไข้หวัด และขับลม บำรุงธาตุ บำรุงกำหนัด ยากระตุ้นหัวใจ บำรุงหัวใจ เป็นยาชาเฉพาะที่ เป็นยาระงับประสาท แก้อาการชักบางประเภท ใช้ผสมเป็นยาเพื่อป้องกันแมลงบางชนิด เปลือกและราก กลั่นได้การบูร ใช้ 1-2 เกรน แก้ปวดขัดตามเส้นประสาท ข้อบวมเป็นพิษ แก้เคล็ดบวม เส้นสะดุ้ง กระตุก ขัดยอกแพลง แก้ปวดท้อง ท้องร่วง ขับน้ำเหลือง แก้เลือดลม บำรุงกำหนัด ขับเหงื่อ ขับเสมะหะ บำรุงธาตุ แก้โรคตา กระจายลม ขับผายลม นำมาผสมเป็นขี้ผึ้ง เป็นยาร้อน ใช้ทาแก้เพื่อถอนพิษอักเสบเรื้อรัง ปวดยอกตามกล้ามเนื้อ สะบักจม ทรวงอก ปวดร้าวตามเส้นเอ็น โรคปวดผิวหนัง รอยผิวแตกในช่วงฤดูหนาว แก้พิษสัตว์กัดต่อย
ปรีชา มุสิกุล

| นายแพทย์ปรีชา มุสิกุลม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงสาธารณสุข
ดำรงตำแหน่ง 21 เมษายน – 6 ตุลาคม พ.ศ. 2519
นายกรัฐมนตรี: หม่อมราชวงศ์เสนีย์ ปราโมช
รัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม
ดำรงตำแหน่ง 29 กันยายน พ.ศ. 2535 – 19 พฤษภาคม พ.ศ. 2538
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 1 เมษายน พ.ศ. 2480 (87 ปี) อำเภอสามพราน จังหวัดนครปฐม ประเทศไทย
พรรคการเมือง: ประชาธิปัตย์ (2518–2563)   รวมไทยสร้างชาติ (2565–ปัจจุบัน)
คู่สมรส: อารมณ์ มุสิกุล

นายแพทย์ ปรีชา มุสิกุล (เกิด 1 เมษายน พ.ศ. 2480) เป็นอดีตแพทย์และนักการเมืองชาวไทย อดีตสมาชิกสภาผู้แทนราษฎรจังหวัดกำแพงเพชร สังกัดพรรคประชาธิปัตย์ อดีตรัฐมนตรีช่วยว่าการกระทรวงสาธารณสุข ในรัฐบาลหม่อมราชวงศ์เสนีย์ ปราโมช และรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลชวน หลีกภัย ปัจจุบันสังกัดพรรครวมไทยสร้างชาติ
ประวัติ

นายแพทย์ ปรีชา  มุสิกุล เกิดเมื่อวันที่ 1 เมษายน พ.ศ. 2480 ที่ตำบลทรงคนอง  อำเภอสามพราน จังหวัดนครปฐม  เป็นบุตรของนายฟื้น  กับ นางวาสนา มุสิกุล สำเร็จการศึกษาชั้นประถมศึกษา จากโรงเรียนพระปฐมวิทยาลัย ชั้นมัธยมศึกษาจากโรงเรียนเตรียมอุดมศึกษา จากนั้นได้เข้าศึกษาจนสำเร็จปริญญาแพทยศาสตรบัณฑิต จากมหาวิทยาลัยแพทยศาสตร์ ประกาศนียบัตรชั้นสูง สาขาอายุรศาสตร์เขตร้อนและสุขวิทยา จากมหาวิทยาลัยแพทย์ศาสตร์ และปริญญาโท รัฐประศาสนศาสตรมหาบัณฑิต สาขารัฐศาสตร์ จากมหาวิทยาลัยธรรมศาสตร์
ด้านครอบครัว ได้สมรสกับนางอารมณ์ มุสิกุล มีบุตรชาย คือ นายสุขวิชชาญ มุสิกุล อดีต ส.ส.กำแพงเพชร
งานการเมือง

นายแพทย์ ปรีชา มุสิกุล เคยรับราชการในตำแหน่งนายแพทย์ ประจำโรงพยาบาลกำแพงเพชร ต่อมาได้ลาออกจากราชการเพื่อเข้าสู่งานการเมือง และได้รับเลือกตั้งเป็นสมาชิกสภาผู้แทนราษฎร จังหวัดกำแพงเพชร ในการเลือกตั้ง พ.ศ. 2518 และได้รับเลือกตั้งเรื่อยมาหลายสมัย
ในปี พ.ศ. 2518 ได้รับแต่งตั้งเป็นประธานกรรมาธิการการสาธารณสุข ในสภาผู้แทนราษฎรไทย ชุดที่ 11
ในปี พ.ศ. 2519 ได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่ ต่อมาในปี พ.ศ. 2535 ได้รับแต่งตั้งเป็นรัฐมนตรีช่วยว่าการกระทรวงวิทยาศาสตร์เทคโนโลยีและสิ่งแวดล้อม ในรัฐบาลของนายชวน หลีกภัย
กระทั่งวันพุธที่ 5 กุมภาพันธ์ พ.ศ. 2563 นายปรีชาได้ยื่นหนังสือลาออกจากการเป็นสมาชิก พรรคประชาธิปัตย์ ต่อนาย จุรินทร์ ลักษณวิศิษฎ์ หัวหน้าพรรคและได้ทำสำเนาหนังสือลาออกส่งให้เลขาธิการคณะกรรมการการเลือกตั้ง ในฐานะนายทะเบียนพรรคการเมืองโดยให้มีผลทันที  กระทั่งในปี 2565 เขาได้เข้าร่วมงานกับพรรครวมไทยสร้างชาติ โดยการนำของ พีระพันธุ์ สาลีรัฐวิภาค และได้รับแต่งตั้งเป็นที่ปรึกษาพรรครวมไทยสร้างชาติ ในเวลาต่อมา
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2536 –  เหรียญลูกเสือสดุดี ชั้นที่ 1
มี่เสวี่ย

ระวังสับสนกับ หมี เสว่
| --- | --- |
ร้านมี่เสวี่ยในนครเจิ้งโจว ประเทศจีน
ชื่อท้องถิ่น: 
ภาษาจีน: 蜜雪冰城股份有限公司
ความหมายตามตัวอักษร: MIXUEBINGCHENG Co., Ltd.
 
อุตสาหกรรม: อาหารและเครื่องดื่ม
ก่อตั้ง: มิถุนายน พ.ศ. 2540 เขตจินฉุ่ย นครเจิ้งโจว มณฑลเหอหนาน ประเทศจีน
ผู้ก่อตั้ง: จาง หงเชา
จำนวนที่ตั้ง: 36,153 (พ.ศ. 2566)
พื้นที่ให้บริการ: จีน, ฮ่องกง, ออสเตรเลีย, เกาหลีใต้, ญี่ปุ่น, ไทย, ลาว, สิงคโปร์, อินโดนีเซีย, กัมพูชา, พม่า, มาเลเซีย, ฟิลิปปินส์ และเวียดนาม
บุคลากรหลัก: จาง หงเชา (ประธานกรรมการ)
ผลิตภัณฑ์: ไอศกรีม, ชาไข่มุก และชา
รายได้: 13.6 หมื่นล้านเหรินหมินปี้ (พ.ศ. 2565)
รายได้จากการดำเนินงาน: 2.66 พันล้านเหรินหมินปี้ (พ.ศ. 2565)
รายได้สุทธิ: 2.01 พันล้านเหรินหมินปี้ (พ.ศ. 2565)
เว็บไซต์: en.mxbc.com
มี่เสวี่ยปิงเฉิง (จีน: 蜜雪冰城; พินอิน: Mìxuě Bīngchéng) หรือ มี่เสวี่ย เป็นร้านแฟรนไชส์ไอศกรีมและชาเย็นจากประเทศจีน ก่อตั้งเมื่อเดือนมิถุนายน พ.ศ. 2540 ในนครเจิ้งโจว มณฑลเหอหนาน ก่อตั้งโดยจาง หงเชา (จีน: 张红超; พินอิน: Zhāng Hóngchāo) หลังจากพัฒนาในประเทศจีนมากว่า 20 ปี มี่เสวี่ยมีร้านมากกว่า 22,500 แห่ง ครอบคลุม 31 มณฑลและเขตปกครองตนเองของจีนและกำลังสำรวจตลาดต่างประเทศ ได้เปิดสาขาต่างประเทศแห่งแรกนอกประเทศจีนในเวียดนามเมื่อ พ.ศ. 2561 ต่อมาได้เปิดสาขาต่างประเทศในอินโดนีเซียเมื่อ พ.ศ. 2563 ปัจจุบันมี่เสวี่ยมีร้านนอกประเทศมากกว่าประมาณ 1,000 แห่งในเอเชียตะวันออกเฉียงใต้รวมถึงในฟิลิปปินส์ ไทย เวียดนาม และอินโดนีเซีย
มี่เสวี่ยในประเทศไทย

ร้านมี่เสวี่ยได้เปิดให้บริการในประเทศไทยเมื่อ กันยายน 2565 บริหารงานโดยบริษัท มี่เสวี่ย (ประเทศไทย) จำกัด สาขาแรกตั้งอยู่ที่ซอยรามคำแหง 53 มี่เสวี่ยเตรียมตั้งเป้าจะขยายสาขาในประเทศไทยอีก 2,000 สาขาใน 3 ปี ในเดือนพฤษภาคม 2566 มี่เสวี่ยมีสาขาไทย 21 สาขา และมกราคม 2567 มี่เสวี่ยมีสาขาในไทย 200 สาขานอกจากนี้ มี่เสวี่ยมีแผนจะสร้างคลังสินค้าและโรงงานแปรรูปผลไม้ในประเทศไทย เพื่อนำผลไม้ที่มีคุณภาพสูงของไทยไปใช้เป็นวัตุถดิบในร้าน MIXUE
แหล่งข้อมูลอื่น

มี่เสวี่ย ที่เฟซบุ๊ก
มี่เสวี่ย สาขาสยาม
ประจักษ์ แกล้วกล้าหาญ

| ประจักษ์ แกล้วกล้าหาญม> ป.ช., ม.ว.ม. |
| --- | --- |
ประจักษ์ ใน พ.ศ. 2552

รัฐมนตรีช่วยว่าการกระทรวงคมนาคม
ดำรงตำแหน่ง 20 ธันวาคม พ.ศ. 2551 – 14 มกราคม พ.ศ. 2553
นายกรัฐมนตรี: อภิสิทธิ์ เวชชาชีวะ
ก่อนหน้า: วราวุธ ศิลปอาชา โสภณ ซารัมย์
ถัดไป: สุชาติ โชคชัยวัฒนากร
 
ข้อมูลส่วนบุคคล
เกิด: 23 กันยายน พ.ศ. 2494 (73 ปี) อำเภอสามชุก จังหวัดสุพรรณบุรี
พรรคการเมือง: ไทยรักไทย (2543–2549) พลังประชาชน (2550–2551) ภูมิใจไทย (2552–2561) ชาติไทยพัฒนา (2561–ปัจจุบัน)
คู่สมรส: ลักษณา แกล้วกล้าหาญ

ประจักษ์ แกล้วกล้าหาญ เป็นนักการเมืองชาวไทย อดีตรองหัวหน้าพรรคภูมิใจไทย และอดีตประธาน สส.พรรคภูมิใจไทย รับผิดชอบดูแลพื้นที่ในภาคตะวันออกเฉียงเหนือ อดีตสมาชิกสภาผู้แทนราษฎรจังหวัดขอนแก่น อดีตรัฐมนตรีช่วยว่าการกระทรวงคมนาคม ในรัฐบาลอภิสิทธิ์ เวชชาชีวะ
ประวัติ

ประจักษ์ เกิดเมื่อวันที่ 23 กันยายน พ.ศ. 2494 ที่ตำบลบ้านบึง อำเภอสามชุก จังหวัดสุพรรณบุรี เป็นบุตรนายเยื้อง นางสุพัฒน์ แกล้วกล้าหาญ ด้านครอบครัวสมรสกับนางลักษณา แกล้วกล้าหาญ
สำเร็จการศึกษาศิลปศาสตรบัณฑิต จากสถาบันราชภัฏเลย ในปี พ.ศ. 2543
งานการเมือง

ประจักษ์เริ่มต้นชีวิตการเมืองจากการเมืองท้องถิ่นในตำแหน่งนายกเทศมนตรีเทศบาลนครขอนแก่น จากนั้นได้รับการเลือกตั้งเป็นสมาชิกสภาผู้แทนราษฎรจังหวัดขอนแก่น สังกัดพรรคไทยรักไทย ในปี พ.ศ. 2544 ต่อมาได้ย้ายมาสังกัดพรรคพลังประชาชน จนกระทั่งในปี พ.ศ. 2551 จึงได้ย้ายมาร่วมงานกับพรรคภูมิใจไทย พร้อมกับสมาชิกกลุ่มเพื่อนเนวิน และได้รับแต่งตั้งเป็นประธาน สส.พรรค ในเวลาต่อมา
ประจักษ์ได้รับตำแหน่งรัฐมนตรีช่วยว่าการกระทรวงคมนาคม ในการร่วมรัฐบาลอภิสิทธิ์ เวชชาชีวะ และได้ลาออกในช่วงต้นปี พ.ศ. 2553 เพื่อหลีกทางให้สุชาติ โชคชัยวัฒนากร เข้ามาดำรงตำแหน่งแทน
ในการเลือกตั้ง พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎร ระบบบัญชีรายชื่อ สังกัดพรรคภูมิใจไทย ลำดับที่ 13 แต่ไม่ได้รับเลือกตั้ง เนื่องจากพรรค ได้รับที่นั่งในระบบบัญชีรายชื่อเพียง 5 ที่นั่ง ต่อมาประจักษ์ ได้รับเลือกตั้งเป็นรองหัวหน้าพรรคภูมิใจไทย เมื่อวันที่ 14 ตุลาคม พ.ศ. 2555
ในปี 2562 เขาไม่ได้ลงสมัครรับเลือกตั้ง แต่ภริยาของเขาลงสมัครรับเลือกตั้งในนามพรรคชาติไทยพัฒนา
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
โรงละครแห่งชาติ (จีน)

โรงละครแห่งชาติจีน (จีน: 國家大劇院; อังกฤษ: National Grand Theater) คือโรงละครหลังใหม่กลางกรุงปักกิ่ง ประเทศจีน ตั้งอยู่ติดกับมหาศาลาสมาคมและใกล้กับจัตุรัสเทียนอันเหมิน มีขนาด 200,000 ตร. ม. จุคนได้ 6,500 คน ลักษณะเป็นรูปทรงคล้ายไข่ ภายในประกอบด้วยโรงโอเปรา ห้องแสดงคอนเสิร์ต และโรงละคร ล้อมรอบอาคารด้วยทะเลสาบที่สร้างขึ้น โดยทางเข้าหลักเจาะเป็นอุโมงค์ลอดใต้ทะเลสาบจำลอง ทางการจีนทุ่มงบประมาณก่อสร้างมากถึง 360 ล้านดอลลาร์สหรัฐ 2.688 พันล้านหยวนหรือกว่า 12,000 ล้านบาท ออกแบบโดยสถาปนิก โปล อองเดรอ (Paul Andreu) ชาวฝรั่งเศส  และคาดว่าจะเปิดใช้งานอย่างเป็นทางการช่วงสิ้นปี 2007 โดยเป็นส่วนหนึ่งของโครงการก่อสร้างเพื่อเตรียมความพร้อมในการเป็นเจ้าภาพจัดการแข่งขันโอลิมปิกที่กรุงปักกิ่งในปี 2008
ดูเพิ่ม

โรงอุปรากรซิดนีย์
สุวัฒน์ วีระเศรษฐกุล

| นายแพทย์สุวัฒน์ วีระเศรษฐกุลต> ม..ข้อมูลส่วนบุคคล |
| --- | --- |
เกิด: 17 มีนาคม พ.ศ. 2472 (95 ปี) อำเภอมัญจาคีรี จังหวัดขอนแก่น ประเทศสยาม
พรรคการเมือง: ประชาธิปัตย์ (2519–ปัจจุบัน)
คู่สมรส: อรุณ วีระเศรษฐกุล

นายแพทย์ สุวัฒน์ วีระเศรษฐกุล (เกิด 17 มีนาคม พ.ศ. 2472) อดีตสมาชิกสภาผู้แทนราษฎรจังหวัดขอนแก่น 2 สมัย สังกัดพรรคประชาธิปัตย์
ประวัติ

สุวัฒน์ เกิดเมื่อวันที่ 17 มีนาคม พ.ศ. 2472 สมรสกับนางอรุณ วีระเศรษฐกุล มีบุตรคือ อภิชาติพงศ์ วีระเศรษฐกุล ผู้กำกับภาพยนตร์ชาวไทย
สำเร็จการศึกษาปริญญาตรี เภสัชศาสตรบัณฑิต และแพทยศาสตรบัณฑิต จากมหาวิทยาลัยแพทยศาสตร์ (คณะแพทยศาสตร์ จุฬาลงกรณ์มหาวิทยาลัย ในปัจจุบัน)
งานการเมือง

นายแพทย์สุวัฒน์ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2519 สังกัดพรรคประชาธิปัตย์ และได้รับเลือกรวม 2 ครั้ง
งานการเมือง > สมาชิกสภาผู้แทนราษฎร

นายแพทย์สุวัฒน์ วีระเศรษฐกุล ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดขอนแก่น สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดขอนแก่น สังกัดพรรคประชาธิปัตย์
เครื่องราชอิสริยาภรณ์

พ.ศ. 2529 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
สโมสรฟุตบอลราษีไศล ยูไนเต็ด ในฤดูกาล 2564–2565

ฤดูกาล 2564–2565 เป็นฤดูกาลที่ 3 ของ สโมสรฟุตบอลราษีไศล ยูไนเต็ด ในการลงแข่งขันฟุตบอลรายการของสมาคมฟุตบอลแห่งประเทศไทย โดยก่อนหน้านี้สโมสรเคยส่งทีมลงแข่งขันมาแล้วใน ไทยแลนด์ อเมเจอร์ลีก ฤดูกาล 2562 – โซนภาคตะวันออกเฉียงเหนือ ซึ่งเป็นการส่งทีมลงแข่งขันเป็นฤดูกาลแรก และลงแข่งขันในรายการ ช้าง เอฟเอคัพ 2563–64 ในฤดูกาลที่ผ่านมา
ฤดูกาลนี้สโมสรลงแข่งขันในช้าง เอฟเอคัพ 2564–65 และยังคงลงแข่งขันในระดับลีกสมัครเล่น โดยสามารถสร้างผลงานในลีกได้อย่างยอดเยี่ยมด้วยการคว้าแชมป์ของโซนภาคตะวันออกเฉียงเหนือ ผ่านเข้าไปแข่งขันในรอบระดับประเทศ โดยผลงานในการแข่งขันรอบระดับประเทศ สโมสรผ่านเข้าไปสู่รอบชิงชนะเลิศไปพบกับเมืองตรัง ยูไนเต็ด ซึ่งเป็นแชมป์จากโซนภาคใต้ โดยสโมสรสามารถเอาชนะไปได้ทั้ง 2 นัด ด้วยประตูรวม 5–0 และทำสถิติไม่แพ้ให้กับทีมใดตลอดทั้งฤดูกาลในการแข่งขันระดับอเมเจอร์ลีก พร้อมกับได้สิทธิเลื่อนชั้นขึ้นไปแข่งขันในไทยลีก 3 ในฤดูกาลถัดไป
ผู้เล่นฤดูกาล 2564–2565 > รายละเอียดผู้เล่น ฤดูกาล 2564–2565

| หมายเลข> ผู้รักษาประตู | ชื่อ> ผู้รักษาประตู | สัญชาติ> ผู้รักษาประตู | ตำแหน่ง> ผู้รักษาประตู | วันเกิด> ผู้รักษาประตู | ย้ายมาจาก> ผู้รักษาประตู | ตั้งแต่> ผู้รักษาประตู | ลงสนาม> ผู้รักษาประตู | ประตู> ผู้รักษาประตู |
| --- | --- | --- | --- | --- | --- | --- | --- | --- |
| 1 | ก้องสกุล ไชยศรีษะ |  | GK |  |  | เมษายน 2565 | 2 | 0 |
| 13 | บรรหาร ทับทอง |  | GK | 2 พฤษภาคม ค.ศ. 2000 (อายุ 22 ปี) |  | สิงหาคม 2563 | 13 | 0 |
| 28 | ชยากร กอพิทักษ์กุล |  | GK | 28 มีนาคม ค.ศ. 2002 (อายุ 20 ปี) |  | สิงหาคม 2563 | 1 | 0 |
กองหลัง
| 4 | จักรพงศ์ ศรีวัง |  | DF | 14 ตุลาคม ค.ศ. 1997 (อายุ 24 ปี) |  | เมษายน 2565 | 2 | 0 |
| 17 | จักรพันธ์ เผ่าพันธ์ |  | DF | 8 กันยายน ค.ศ. 1997 (อายุ 24 ปี) | ศรีสะเกษ เอฟซี | เมษายน 2565 | 13 | 1 |
| 19 | อภิสิทธิ์ นุสนสาลา |  | DF | 29 มิถุนายน ค.ศ. 1996 (อายุ 26 ปี) |  | เมษายน 2565 | 13 | 0 |
| 21 | จิระศักดิ์ ศรีโสภา |  | DF |  |  | เมษายน 2565 | 1 | 0 |
| 29 | จารุพงศ์ วงศ์พิทักษ์ |  | DF | 9 ธันวาคม ค.ศ. 1997 (อายุ 24 ปี) |  | เมษายน 2565 | 14 | 1 |
| 30 | ฐิติพงษ์ โพทุมทา |  | DF | 25 สิงหาคม ค.ศ. 1995 (อายุ 26 ปี) |  | สิงหาคม 2563 | 15 | 0 |
| 31 | นครินทร์ พิมพ์มาตร์ |  | DF | 27 กุมภาพันธ์ ค.ศ. 2005 (อายุ 17 ปี) |  | เมษายน 2565 | 0 | 0 |
| 33 | สหรัฐ สวัสดี |  | DF |  |  | เมษายน 2565 | 2 | 0 |
| 39 | ศักด์ดา มูลเมือง (กัปตันทีม) |  | DF | 19 เมษายน ค.ศ. 1986 (อายุ 36 ปี) |  | สิงหาคม 2563 | 12 | 1 |
| 77 | สหพงศ์ คำมีเขต |  | DF |  |  | สิงหาคม 2563 | 9 | 0 |
กองกลาง
| 7 | ณัฐพล ยงสกุล |  | MF | 14 กุมภาพันธ์ ค.ศ. 2001 (อายุ 21 ปี) |  | สิงหาคม 2562 | 19 | 7 |
| 8 | ณัฐชนน ยงสกุล |  | MF | 14 กุมภาพันธ์ ค.ศ. 2001 (อายุ 21 ปี) |  | สิงหาคม 2562 | 14 | 3 |
| 12 | ทยาวัต น้อมระวี |  | MF | 12 มกราคม ค.ศ. 2004 (อายุ 18 ปี) |  | สิงหาคม 2562 | 10 | 1 |
| 16 | ธนกฤต นรมาศ |  | MF | 11 สิงหาคม ค.ศ. 1997 (อายุ 24 ปี) |  | เมษายน 2565 | 12 | 7 |
| 22 | อดิศักดิ์ นารถน้ำพอง |  | MF | 5 พฤษภาคม ค.ศ. 2000 (อายุ 22 ปี) |  | เมษายน 2565 | 1 | 0 |
| 32 | ณัฐวุฒิ วันริโก |  | MF | 12 มกราคม ค.ศ. 2005 (อายุ 17 ปี) |  | เมษายน 2565 | 1 | 0 |
| 34 | ธีรศักดิ์ งามแสง |  | MF | 17 สิงหาคม ค.ศ. 1991 (อายุ 30 ปี) |  | เมษายน 2565 | 6 | 0 |
กองหน้า
| 9 | เฉลิมชัย พันธ์แก่น |  | FW | 28 พฤศจิกายน ค.ศ. 2000 (อายุ 21 ปี) |  | สิงหาคม 2563 | 5 | 0 |
| 23 | อดิศร บุญรับ |  | FW | 13 กันยายน ค.ศ. 2002 (อายุ 19 ปี) |  | เมษายน 2565 | 1 | 0 |
| 24 | ศุภกรณ์ สมัญญา |  | FW | 16 พฤศจิกายน ค.ศ. 2001 (อายุ 20 ปี) |  | สิงหาคม 2563 | 3 | 0 |
| 27 | สุภาพ เมืองจันทร์ |  | FW | 18 สิงหาคม ค.ศ. 1995 (อายุ 26 ปี) |  | สิงหาคม 2563 | 15 | 16 |
| 44 | วิชิต กองสินแก้ว |  | FW | 28 พฤษภาคม ค.ศ. 2001 (อายุ 21 ปี) |  | สิงหาคม 2562 | 14 | 11 |
| 70 | บพิธ ชูกลิ่น |  | FW | 8 ธันวาคม ค.ศ. 1999 (อายุ 22 ปี) |  | เมษายน 2565 | 14 | 4 |
| 95 | อานนท์ ทองปัญญา |  | FW | 9 พฤษภาคม ค.ศ. 1995 (อายุ 27 ปี) |  | สิงหาคม 2563 | 13 | 1 |
การแข่งขันในฤดูกาล > ช้าง เอฟเอคัพ

บทความหลัก: ช้าง เอฟเอคัพ 2564–65